Diari Oficial de la Generalitat Valenciana


Sumari del DOGV 7736, del 08-03-2016 (2016/1573)

RESOLUCIÓ de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7736

Data del DOGV
:   08-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1573


Data del document
:   29-02-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria. [2016/1573]  
Primer. Delegacions en les persones titulars de les secretaries autonòmiques  
A) Revisió d'actes administratius  
  
Segon. Delegacions en la persona titular de la Sotssecretaria  
A) Contractació administrativa  
B) Despeses imputables al capítol II no arreplegades en la lletra anterior  
C) Interessos de demora  
D) Transferències corrents i de capital  
E) Gestió de personal  
F) Ingressos  
G) Modificacions pressupostàries  
H) Responsabilitat patrimonial  
I) Gestió patrimonial  
J) Revisió d'actes administratius  
K) Dictàmens i comunicacions  
  
Tercer. Delegacions en les persones titulars de les direccions generals  
A) Contractació administrativa  
B) Despeses imputables al capítol II no arreplegades en la lletra anterior  
C) Sistema de bestretes de caixa fixa  
D) Transferències corrents i de capital  
E) Gestió de personal  
  
Quart. Delegacions en la persona titular de la Secretaria General Administrativa  
A) Sistema de bestretes de caixa fixa  
B) Gestió de personal  
  
Cinqué. Delegacions en les persones titulars de les direccions territorials  
A) Contractació administrativa  
B) Despeses imputables al capítol II no arreplegades en la lletra anterior  
C) Sistema de bestretes de caixa fixa  
D) Transferències corrents i de capital  
E) Ingressos  
F) Gestió de personal  
  
Sisé. Delegacions en les persones titulars dels centres  
A) Contractació administrativa  
  
Seté. Suplència dels òrgans delegats  
  
Vuité. Avocació de la competència  
  
Nové. Acumulació de competències delegades  
  
Desé. Constància expressa de la delegació  
  
Onzé. Revocació  
  
Dotzé. Entrada en vigor  
  
El volum i la diversitat d'assumptes que han de ser resolts per la persona titular de la Vicepresidència i Conselleria d'Igualtat i Polítiques Inclusives en les matèries que han sigut atribuïdes al departament pel Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat i pel Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, comporta que moltes vegades s'hagen de realitzar actuacions l'exercici de les quals podria ser delegat en altres òrgans, aconseguint d'aquesta manera major celeritat i eficàcia en l'actuació de la Conselleria, la qual cosa redundaria directament en benefici tant de la ciutadania que s'hi relaciona, com de la pròpia Administració que, d'aquesta manera, aconsegueix una major eficiència en el seu funcionament.  
En conseqüència, i d'acord amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'article 63 de la Llei 5/1983, de 30 de desembre, del Consell, resolc:  
  
  
Primer. Delegacions en les persones titulars de les secretaries autonòmiques  
Delegar en les persones titulars de les secretaries autonòmiques del departament, en les matèries atribuïdes directament als seus àmbits de gestió, l'exercici de les competències que a continuació es relacionen:  
  
A) Revisió d'actes administratius  
1. La revisió d'ofici dels actes administratius nuls de ple dret dictats tant en l'exercici de les seues competències pròpies com delegades.  
  
2. La declaració de lesivitat dels actes administratius anul·lables dictats tant en l'exercici de les seues competències pròpies com delegades, així com, si és el cas, dels actes dictats per les persones titulars de les direccions generals que en depenen, o pels òrgans de la Vicepresidència i Conselleria d'Igualtat i Polítiques Inclusives i per les entitats autònomes o ens públics que hi estiguen adscrits.  
  
Segon. Delegacions en la persona titular de la Sotssecretaria  
Delegar en la persona titular de la Sotssecretaria l'exercici de les competències que a continuació es relacionen:  
A) Contractació administrativa  
1. Les facultats de preparació, aprovació, adjudicació, formalització i resolució de totes les incidències, incloent-hi la retenció de crèdit, l'aprovació de la despesa i la disposició dels crèdits a favor del contractista, i també l'aprovació de reajustament d'anualitats, les incidències sobre les garanties i la resolució dels recursos de reposició que es pogueren interposar en els expedients de contractació referits a contractes no delegats a altres òrgans, i concretament,en els expedients següents:  
1.1. Els contractes d'obres, els de redacció de projectes, direcció, estudis geotècnics i de seguretat i qualssevol altres que comporten aquest tipus de contractes. I també els contractes d'obres complementàries, reformats i modificats de l'obra i els seus corresponents contractes de redacció de projectes i direcció d'obres.  
1.2. Els contractes de concessió d'obres públiques, qualssevol que siga la seua quantia.  
1.3. Els contractes de subministraments.  
1.4. Els contractes d'adquisició centralitzada i les competències que corresponguen a la Conselleria en els contractes subjectes a contractació centralitzada compresos en el Decret 16/2012, de 20 de gener, del Consell i les disposicions que el desenvolupen.  
1.5. Els contractes de serveis.  
1.6. Els contractes de dret privat.  
1.7. Els contractes menors de subministraments i serveis quan la imputació de la despesa corresponga a la mateixa Sotssecretaria o a més d'un centre directiu de la Conselleria, i, en tot cas, tractant-se de contractes menors de serveis, quan en l'objecte del contracte predominen les prestacions de caràcter intel·lectual.  
1.8. Els contractes de gestió de serveis públics o contractes administratius especials necessaris per a la gestió dels serveis públics, siga quina siga la quantia dels mateixos, llevat que es tracte de contractes dels quals no es deriven despeses a càrrec del pressupost de la Generalitat.  
1.9. Els contractes de col·laboració entre el sector públic i el sector privat.  
1.10. L'aprovació i resolució dels procediments de confiscació de fiances dels expedients de contractació.  
2. L'execució, incloent-hi el reconeixement de l'obligació i la proposta de pagament, dels contractes reflectits en l'apartat segon A.1 anterior, amb l'excepció dels supòsits atribuïts a les direccions territorials en l'apartat cinqué A.2.  
3. La firma dels documents comptables corresponents a les facultats de contractació que s'hagueren delegat en la Sotssecretaria, amb l'excepció d'aquells que corresponguen a les direccions territorials, d'acord amb el que disposa el subapartat 2 anterior.  
4. La tramitació i aprovació de les encomandes de gestió.  
B) Despeses imputables al capítol II no arreplegades en la lletra anterior  
Gestió dels expedients corresponents quan siguen imputables a la Sotssecretaria, incloent-hi l'autorització, l'execució i la firma dels documents comptables.  
C) Interessos de demora  
La competència quant a resolucions, actes i documents comptables en matèria de reconeixement i liquidació d'interessos de demora.  
  
D) Transferències corrents i de capital  
1. L'execució de totes aquelles transferències corrents i de capital imputables al programa pressupostari 311.10, Direcció i Serveis Generals, en els següents termes:  
1.1. El control del compliment de les resolucions de concessió de transferències corrents o de capital, que inclou les facultats següents: la verificació del compliment de la finalitat per a la qual es van concedir les ajudes i de la correcta aplicació dels fons percebuts, la comprovació i aprovació dels justificants, la minoració o anulació dels efectes de les resolucions d'atorgament de les ajudes per incompliment dels requisits (condicions, termes o modes) dels quals es fa dependre el dret al seu gaudi i la correlativa exigència del reintegrament de les quantitats indegudament percebudes i dels interessos de demora.  
  
1.2. El reconeixement de les obligacions i de les corresponents propostes de pagament, i també la firma dels documents comptables corresponents.  
1.3. En el supòsit de minoracions o desistiment sense efecte de les ajudes, es deleguen la desafectació dels crèdits i la definició i reconeixement del dret i la proposta d'ingrés a què donen lloc.  
2. En l'àmbit de les seues atribucions, la tramitació i resolució dels procediments administratius per a la concessió o denegació de transferències corrents o de capital, incloent-hi la retenció de crèdits, l'autorització de la despesa, la disposició de crèdits a favor del beneficiari i la facultat per a procedir al reajustament de les anualitats, i també qualssevol incidències derivades de la seua tramitació. Es delega, així mateix, la resolució dels recursos de reposició de concessió o denegació de transferències corrents i de capital.  
3. En l'àmbit de les seues atribucions, el procediment de revisió d'ofici de l'acte de concessió o denegació previst en l'article 102 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
4. La revocació d'actes i rectificació d'errors de l'article 105 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en l'àmbit de les seues atribucions.  
5. La firma dels documents comptables corresponents als actes administratius descrits en els apartats anteriors.  
E) Gestió de personal  
1. L'exercici de la facultat de nomenament i cessament del personal eventual al servei de la Vicepresidència i Conselleria d'Igualtat i Polítiques Inclusives  
2. L'exercici de les funcions atribuïdes per la normativa vigent a la persona titular del departament.  
F) Ingressos  
La formalització dels ingressos que són competència dels serveis centrals del departament, incloent-hi la formalització de les fases de definició del dret, el reconeixement i la proposta d'ingrés, i també la firma dels documents comptables corresponents.  
  
G) Modificacions pressupostàries  
1. Les modificacions pressupostàries que, dins dels límits legals i pressupostaris, siguen competència del departament.  
2. La facultat de proposta i elevació dels expedients de modificació de crèdits a l'òrgan competent per a la seua aprovació, quan les normes pressupostàries així ho requereixquen.  
H) Responsabilitat patrimonial  
La resolució dels expedients de responsabilitat patrimonial del departament.  
I) Gestió patrimonial  
Les facultats corresponents a la persona titular del departament en matèria de patrimoni, d'acord amb allò disposat a la Llei de Patrimoni de la Generalitat vigent i la resta de normativa aplicable.  
  
J) Revisió d'actes administratius  
1. La revisió d'ofici dels actes administratius nuls de ple dret dictats per la persona titular de la Sotssecretaria tant els referits a l'àmbit material de la seua pròpia competència com els dictats per delegació.  
  
2. La declaració de lesivitat dels actes administratius anul·lables dictats per la persona titular de la Sotssecretaria tant els referits a l'àmbit material de la seua pròpia competència com els dictats per delegació.  
  
K) Dictàmens i comunicacions  
La sol·licitud de dictàmens i, en general, la comunicació, amb el Consell Jurídic Consultiu de la Comunitat Valenciana i amb el Comité Econòmic i Social.  
  
Tercer. Delegacions en les persones titulars de les direccions generals  
  
Delegar en les persones titulars de les direccions generals l'exercici de les competències que a continuació es relacionen  
A) Contractació administrativa  
1. Per despeses que els siguen imputables, així com quan la despesa, sent matèria de la seua competència, excedeixca l'àmbit provincial, les facultats de preparació, aprovació, adjudicació, formalització i resolució de totes les incidències, ?incloent-hi la retenció de crèdits, l'aprovació de la despesa i la disposició dels crèdits a favor del contractista?, les facultats d'execució ?incloent-hi el reconeixement de l'obligació i la proposta de pagament-, i l'aprovació de reajustament d'anualitats dels contractes següents:  
1.1. Contractes de subministraments o de prestació de serveis que tinguen la consideració de contracte menor, i els que siguen susceptibles d'adjudicació per procediment negociat sempre que la seua quantia siga inferior a 60.000 euros o fins al límit que per a aquest procediment d'adjudicació sense publicitat es fixe en cada moment per l'òrgan competent. Queden exceptuats d'aquesta delegació els contractes de serveis en què predominen les prestacions de caràcter intel·lectual, els d'adquisició centralitzada i els de contractació centralitzada compresos en el Decret 16/2012, de 20 de gener, del Consell i disposicions que el desenvolupen.  
  
2. La proposta de resolució dels procediments de confiscació de les fiances dels expedients de contractació i proposta d'encomandes de gestió, així com la resolució de les penalitats contractuals.  
  
3. La firma dels documents comptables corresponents a les facultats de contractació que se'ls hagueren delegat.  
B) Despeses imputables al capítol II no arreplegades en la lletra anterior  
L'autorització i execució de les esmentades despeses, quan siguen imputables a la direcció general, incloent-hi la firma dels documents comptables.  
C) Sistema de bestretes de caixa fixa  
1. L'exercici de la competència per a l'aprovació i execució dels crèdits de les caixes pagadores, incloent-hi el pagament, tret que afecte les bestretes de caixa fixa relatives al programa 311.10, Direcció i Serveis Generals, en els Serveis Centrals.  
2. En relació a la imputació pressupostària dels pagaments, correspon a les direccions generals la firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a les direccions generals.  
D) Transferències corrents i de capital  
1. En l'àmbit de les seues atribucions, la tramitació i resolució dels procediments administratius per a la concessió o denegació de transferències corrents o de capital no atribuïdes a les direccions territorials, incloent-hi la retenció de crèdits, l'autorització de la despesa, la disposició de crèdits a favor del beneficiari i la facultat per a procedir al reajustament de les anualitats, i també qualssevol incidències derivades de la seua tramitació. Es delega, així mateix, la resolució dels recursos de reposició contra les resolucions de concessió o denegació de transferències corrents i de capital.  
2. El procediment de revisió d'ofici de l'acte de concessió o denegació previst en l'article 102 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
3. La revocació d'actes i rectificació d'errors de l'article 105 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
4. L'execució, en l'àmbit de les seues atribucions i en els mateixos termes previstos en l'apartat segon, lletra D punt 1, de les transferències següents: les corresponents al finançament d'activitats d'àmbit supraprovincial, aquelles cofinançades pels fons estructurals europeus i les beques.  
5. La firma dels documents comptables corresponents als actes administratius descrits en els punts anteriors.  
6. S'atribueixen, a més a més, a la Direcció General de Serveis Socials i Persones en situació de Dependència:  
6.1. Les relatives a la gestió de les prestacions del FAS (Fons Assistència Social) consistents en resolucions d'alta d'aquells beneficiaris procedents d'altres comunitats autònomes, resolucions de baixa d'aquells beneficiaris l'últim abonament dels quals haja sigut retornat per Correus per causa de defunció, absència o altres, i, en general, les resolucions d'alta o baixa que engloben a beneficiaris de les tres províncies, i també la firma dels documents comptables necessaris per a l'abonament d'aquestes prestacions.  
6.2. L'execució, en els mateixos termes previstos en l'apartat segon, lletra D punt 1, de les transferències relatives a cura d'ancians des de l'àmbit familiar.  
E) Gestió de personal  
Respecte del personal adscrit als programes pressupostaris que cadascuna gestione, la firma dels documents de gestió comptable que requereixca l'execució de les autoritzacions d'inscripció i assistència als cursos, jornades, conferències i altres activitats formatives.  
  
Quart. Delegacions en la persona titular de la Secretaria General Administrativa  
Delegar en la persona titular de la Secretaria General Administrativa, en les matèries atribuïdes directament al seu àmbit de gestió, l'exercici de les competències que a continuació es relacionen:  
A) Sistema de bestretes de caixa fixa  
1. L'aprovació i execució dels crèdits de les caixes pagadores, incloent-hi el pagament, relatius al programa 311.10, Direcció i Serveis Generals, en els Serveis Centrals, així com els relatius als òrgans gestors centrals que no disposen del sistema de caixa fixa.  
2. La firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a la Sotssecretaria.  
B) Gestió de personal  
1. Respecte del personal dels serveis centrals de la Conselleria, l'exercici de les competències relatives a la gestió del capítol I de l'estat de despeses la resolució de les quals corresponga a la persona titular de la Vicepresidència i Conselleria d'acord amb la legislació vigent, incloent-hi la firma dels documents de gestió pressupostària que es requereixquen per a la tramitació de les despeses esmentades, a excepció d'aquells previstos en l'apartat tercer E anterior.  
  
Cinqué. Delegacions en les persones titulars de les direccions territorials  
Delegar en les persones titulars de les direccions territorials l'exercici de les competències que a continuació es relacionen:  
A) Contractació administrativa  
1. Les facultats de preparació, aprovació, adjudicació, formalització, modificació i execució ?incloent-hi el reconeixement de l'obligació i la proposta de pagament-, i també la resolució de totes les incidències, incloent-hi la retenció de crèdits, l'aprovació de la despesa i la disposició dels crèdits a favor del contractista, l'aprovació de reajustament d'anualitats, la resolució de la devolució de les fiances, i la firma de tots els documents comptables que es requereixquen en els expedients que es relacionen a continuació, quan corresponga a despeses imputables a les direccions territorials o als centres que en depenen:  
  
1.1. Contractes menors d'obres, i també si és el cas, els contractes menors de redacció de projectes i direcció d'obres que comporten. Aquesta delegació queda condicionada a la prèvia emissió d'un informe de l'Oficina Tècnica de Projectes i Obres sobre la viabilitat de les obres que cal executar excepte els supòsits relatius a conservació i manteniment d'instal·lacions.  
1.2. Contractes de subministraments o de prestació de serveis que tinguen la consideració de contracte menor, i els que siguen susceptibles d'adjudicació per procediment negociat sempre que la seua quantia siga inferior a 60.000 euros o fins al límit que per a aquest procediment d'adjudicació sense publicitat es fixe en cada moment per l'òrgan competent. Queden exceptuats d'aquesta delegació els contractes de serveis en què predominen les prestacions de caràcter intel·lectual, els d'adquisició centralitzada i els de contractació centralitzada compresos en el Decret 16/2012, de 20 de gener, del Consell i disposicions que el desenvolupen.  
  
1.3. Contractes de gestió de serveis públics o els contractes administratius especials necessaris per a la gestió dels serveis públics quan no es deriven despeses per al pressupost de la Generalitat.  
2. L'execució, incloent-hi el reconeixement de l'obligació i la proposta de pagament, i també la firma dels documents comptables corresponents a les diverses fases de la despesa dels contractes adjudicats per les direccions generals o per la Sotssecretaria, quan vagen destinats a satisfer directament necessitats de les direccions territorials o dels centres que en depenen. No obstant això, s'exceptuen de la delegació prevista en aquest apartat 2, els contractes d'obres, i també, amb independència de la seua quantia, els de redacció de projectes, direcció, estudis geotècnics i de seguretat i qualssevol altres que comporten aquest tipus de contractes. També queden exceptuats aquells contractes d'obres complementàries, reformats i modificats de l'obra major i els seus corresponents contractes de redacció de projectes i direcció d'obres, amb independència de la seua quantia.  
3. La firma dels documents comptables corresponents a les facultats de contractació que s'hagueren delegat en les direccions dels centres.  
  
B) Despeses imputables al capítol II no arreplegades en la lletra anterior  
L'autorització i l'execució d'aquestes despeses, incloent-hi la firma dels documents comptables que es requereixquen per a la seua tramitació, quan siguen imputables a aquestes o als centres que en depenguen.  
C) Sistema de bestretes de caixa fixa  
Respecte la imputació pressupostària dels pagaments, la firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a les direccions territorials i als seus centres corresponents.  
D) Transferències corrents i de capital  
1. En l'àmbit de les seues atribucions, la preparació, aprovació i execució de les resolucions de concessió de transferències corrents relatives a:  
1.1. Pensions no contributives (PNC).  
1.2. Prestacions de la Llei General de Drets de les Persones amb Discapacitat i de la seua inclusió social.  
1.3. Prestacions del fons d'assistència social (FAS), a excepció de les facultats que s- atribueixen a la Direcció General de Serveis Socials i Persones en situació de Dependència en l'apartat tercer, lletra D punt 6.1.  
2. En l'àmbit de les seues atribucions, les facultats d'autorització de despesa i disposició de crèdit de les transferències corrents, excepte les facultats expressament delegades en les direccions generals i en la Sotssecretaria.  
3. En l'àmbit de les seues atribucions, respecte a totes les transferències corrents o de capital, amb independència de l'òrgan que materialment les concedisca i excepte les facultats expressament delegades en les direccions generals i en la Sotssecretaria, se'ls delega les següents:  
  
3.1. El control del compliment de les resolucions de concessió de transferències corrents o de capital, que inclou les facultats següents: la verificació del compliment de la finalitat per a la qual es van concedir les ajudes i de la correcta aplicació dels fons percebuts, la comprovació i aprovació dels justificants, la minoració o desistiment sense efectes de les resolucions d'atorgament de les ajudes per incompliment dels requisits (condicions, termes o modes) dels quals es fa dependre el dret al seu gaudi i la correlativa exigència de reintegrament de les quantitats indegudament percebudes.  
3.2. El reconeixement de les obligacions i de les corresponents propostes de pagament, i també la firma dels documents comptables corresponents.  
3.3. En el supòsit de minoracions o anulació d'efectes de les ajudes, se'ls delega la desafectació dels crèdits i la definició i reconeixement del dret i proposta d'ingrés a què donen lloc.  
E) Ingressos  
En l'àmbit de les seues respectives atribucions, els reintegraments de la nòmina de personal de les direccions territorials i els seus centres dependents, els ingressos que es recapten per la gestió de centres propis i la devolució dels ingressos indeguts, incloent-hi la firma dels documents comptables.  
F) Gestió de personal  
Respecte del personal que presta els seus serveis en aquestes i en els centres que en depenen, l'exercici de les competències relatives a la gestió del capítol I de l'estat de despeses la resolució de les quals corresponga a la persona titular del departament d'acord amb la legislació vigent, incloent-hi la firma de documents de gestió pressupostària que es requereixquen per a la tramitació de les esmentades despeses.  
  
Sisé. Delegacions en les persones titulars dels centres  
Delegar en les persones titulars dels centres l'exercici de les competències que a continuació es relacionen:  
A) Contractació administrativa  
1. Les facultats de preparació i proposta a la direcció territorial corresponent, dels expedients que a continuació es relacionen sempre que es referisquen a despeses que els siguen imputables:  
1.1. Contractes menors de subministraments i els contractes de subministraments que siguen susceptibles d'adjudicació per procediment negociat quan la seua quantia no excedisca de 60.000 euros o fins al límit que per a aquest procediment d'adjudicació sense publicitat es fixe en cada moment per l'òrgan competent, excepte els contractes d'adquisició centralitzada i els de contractació centralitzada compresos en el Decret 16/2012, de 20 de gener, del Consell i disposicions que el desenvolupen.  
1.2. Contractes menors de serveis i els contractes de serveis que siguen susceptibles d'adjudicació per procediment negociat quan la seua quantia no excedisca de 60.000 euros o fins al límit que per a aquest procediment d'adjudicació sense publicitat es fixe en cada moment per l'òrgan competent, excepte aquells en els quals predominen les prestacions de caràcter intel·lectual i els de contractació centralitzada compresos en el Decret 16/2012, de 20 de gener, del Consell i disposicions que el desenvolupen.  
  
Seté. Suplència dels òrgans delegats  
En cas de vacant, absència o malaltia dels titulars dels òrgans delegats en la present resolució, caldrà ajustar-se al que disposen l'article 6.2 i 31 del Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, segons l'ordre establert en l'article 2 i 29 de la mateixa disposició.  
  
  
Vuité. Avocació de la competència  
La delegació de competències que s'efectua a través de la present resolució s'entén sense perjudici que en qualsevol moment la persona titular de la Vicepresidència i Conselleria d'Igualtat i Polítiques Inclusives puga avocar el coneixement i resolució de qualsevol assumpte o expedient amb els requisits de l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
Nové. Acumulació de competències delegades  
Quan hi haja raons de caràcter tècnic, jurídic, d'eficàcia, celeritat o economia procedimental, degudament motivades, que aconsellen que en un mateix òrgan s'acumulen les facultats d'aprovació de la despesa, disposició de crèdit, reconeixement de l'obligació i proposta de pagament, inclosa la firma dels documents comptables corresponents a les esmentades fases de despesa, es deleguen les competències relatives a la totalitat de les fases esmentades en l'òrgan que, d'acord amb el que estableixen els apartats segon A i D, tercer A, cinqué A i sisé A de la present resolució, té delegades les competències per a l'aprovació de la despesa i la disposició del crèdit.  
  
Desé. Constància expressa de la delegació  
Sempre que es faça ús d'aquesta delegació haurà de fer-se constar expressament aquesta circumstància en la resolució o acte que s'hi adopte, i es consideraran dictats per l'òrgan delegatori, sense que càpiga la delegació de competències delegades.  
  
Onzé. Revocació  
Es deixa sense efecte la Resolució de 27 de febrer de 2009, del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria (DOGV 5967, 04.03.2009).  
  
Dotzé. Entrada en vigor  
La present resolució de delegació de competències produirà efectes a partir de l'endemà de la seua publicació en el Diari Oficial de la Comunitat Valenciana.  
  
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'aquest mateix òrgan, en el termini d'un mes, computat en els termes ja esmentats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjudici que els interessats puguen interposar qualsevol altre que estimen procedent.  
  
València, 29 de febrer de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.